open-index/open-wikipedia-markdown huggingface dataset:
Saif al-Adel

**Saif al-Adel** (født  tidlig på 1960-tallet i Egypt) er en egyptisk eksplosjonsekspert og høytstående medlem av terror-organisasjonen al-Qaida.

Adel er under tiltale for å ha deltatt under bombingen av de amerikanske ambassadene i Afrika i 1998. al-Adel skal ha gitt trening av militær art til medlemmer av al-Qaida og egyptisk islamsk jihad i Afghanistan, Pakistan og Sudan. al-Adel etablerte et treningsanlegg for al-qaida ved Ras Kamboni i Somalia nær den kenyanske grensen. al-Adel var en av hjernene bak mordet på Egypts daværende president Anwar al-Sadat, og han forlot landet i 1988 for å slutte seg til mujahedin som slåss mot den sovjetiske invasjonen av Afghanistan. 

Al-Adel er gift med datteren til Mustafa Hamid, og de har fem barn sammen. Siden al-Qaidas militære leder Mohammed Atef ble drept i 2001, har det noen ganger blitt hevdet at Adel ville bli hans naturlige etterfølger til denne rollen. Det har vært spekulasjoner om Adel flyktet fra Afghanistan til Iran og ble internert i husarrest i nærheten av Teheran. Senere rapporter indikerer at han ble løslatt sent i 2010 og kom seg til Nord-Pakistan. 

## Referanser
Gerrit Jan van Heuven Goedhart

**Gerrit Jan van Heuven Goedhart** (født 19. mars 1901, død 8. juli 1956 i Genève, Sveits) var en nederlandsk politiker og diplomat. Han var FNs første høykommissær for flyktninger mellom 1951 og 1956.

Van Heuven Goedhart studerte juss ved Leiden University og ble uteksaminert derfra i 1926. Året før hadde han blitt ansatt som reporter for avisen De Telegraaf. Den 1. januar 1930, i en alder av 28 år, ble Goedhart forfremmet til sjefredaktør for denne avisen. Goedhart fikk sparken som redaktør den 1. juni 1933, fordi han nektet å publisere en artikkel som uttalte at den nyvalgte tyske lederen Adolf Hitler var en stor statsmann. Goedhart ble utnevnt til sjefredaktør i avisen Utrechts Nieuwsblad, en stilling han hadde inntil den tyske invasjonen av Nederland den 15. mai 1940. Under den andre verdenskrig arbeidet Van Heuven Goedhart som reporter og sjefredaktør for den den illegale motstandsavisen Het Parool. 

I 1944 flyktet Goedhart til London, hvor han ble utnevnt til justisminister for den nederlandske regjeringen i eksil. Etter den andre verdenskrig var over, returnerte Van Heuven Goedhart til avisen Het Parool, hvor han igjen ble sjefredaktør. I 1947 begynte Goedhart som politiker i hjemlandet før han i 1951 ble utnevnt til den første høykommissæren for flyktninger i FN. Under Van Heuven Goedhart, ble UNHCR tildelt Nobels fredspris i 1954. Hans far, Gijsbert Willem Goedhart, var en protestantisk prest. Hans mor het Francina Dingena Helena van Heuven. Van Heuven Goedhart ble opprinnelig kalt Goedhart, men i 1933 fikk han tillatelse til å legge sin mors pikenavn til hans etternavn.

Van Heuven Goedhart giftet seg med sin første kone Francis Becht (1899&ndash;1987) i 1924. Dette ekteskapet ble oppløst i 1931 og i 1932 giftet Van Heuven Goedhart seg med Erna Hauan (1899&ndash;1991) fra Norge. Van Heuven Goedhart hadde to barn fra sitt andre ekteskap, Karin Sophie og Bergliot Halldis. Van Heuven Goedhart døde i Genève, den 8. juli 1956 da han var 55 år gammel. Auguste R. Lindt fra Sveits tok over som FNs høykommissær for flyktninger.

## Referanser


## Eksterne lenker
* 
* Van Heuven Goedhart i Oslo (Nobels fredspris) -Beeld & Geluid
John Saville

**John Saville** (1916–2009) var en gresk-britisk marxistisk historiker, som lenge ble forbundet med Hull University. 

Saville hadde en gresk far og britisk mor og an tok etternavnet Saville fra hans mors andre ektemann, og vokste opp i Romford. Saville ble tildelt et stipend til Royal Liberty School i London og studerte senere ved London School of Economics, hvor han sluttet seg til Communist Party of Great Britain (CPGB). Saville var et aktivt medlem av det britiske kommunistpartiet til 1956 da partiet gjennomgikk en krise etter den sovjetiske invasjonen av Ungarn. Da var det flere som meldte seg ut av det det britiske kommunistpartiet i protest. Savilles kone, Constance, døde i 2007. To år senere døde Saville og etterlot seg tre sønner og en datter.

## Referanser
Grethe Lein Lange

**Grete Johanne Lein Lange** (1926–2012) var en norsk tekstilkunstner. Hun laget store og små tepper i billedvev, i tillegg et stort antall kirketekstiler, messehakler, stolaer, antependier og prekestolkleder. Hun har nærmere 100 kirketekstiler i landets kirker.

Tre bilder i Oslo domkirke er vevd av Lange. Andre kirker som er utsmykket med hennes billedtepper og tekstiler er blant annet Hamar domkirke, Bodin kirke, Gamlebyen kirke, Lambertseter kirke og Tyssedal kirke.  I 1986 leverte Lange en serie kirketekstiler for grønn kirkeårstid (prekestolklede, stola og messehagel) til Nidaros domkirke.

## Referanser
Petter Rønning

**Petter Idar Rønning** (1939–2012) var en norsk komiker og idrettsmann, bosatt på Hemnesberget i Hemnes kommune i Nordland.

Han spilte i sine unge dager fotball for Hemnes Idrettslag og senere for Mo Idrettslag og det nordnorske landsdelslaget. I 1970 flyttet han tilbake til Hemnesberget og la ned en betydelig innsats for idrettslaget. Han ble æresmedlem i 2011.

Rønning bidrog til å gjenoppta Reintindrevyen, som ble fremført hvert år i mars, i forbindelse med Reintindrennet. Da skirennet ikke ble arrangert lenger, ble revyen satt opp på andre tider av året.

Petter Rønning var en av de faste historiefortellerne på humorprogrammet *[[Du skal høre mye]]* på NRK på 1990- og 2000-tallet.

## Referanser
Wal Hannington

**Wal Hannington** (født 17. juni 1896, død i 1966) var en av grunnleggerne av Communist Party of Great Britain (CPGB) i 1920.

I 1925 var Hannington et av tolv medlemmer av det britiske kommunistpartiet som ble dømt ved Old Bailey under Oppfordring til Munity Act fra 1797, og han var en av de fem tiltalte som ble dømt til tolv måneder i fengsel. I 1936 publiserte Hannington sine memoarer. I denne boken forteller han om sine mange fengslinger på grunn av sine politiske standpunkt og aktiviteter, og hvordan den britiske regjeringen hadde ham og andre medlemmer av det britiske kommunistpartiet under overvåking.

Hannington døde den 17. november 1966 i en alder av 70 år.

## Referanser
Tasta Idrettslag

**Tasta Idrettslag** (stiftet 1963) er et idrettslag fra bydelen Tasta i Stavanger. Klubben har rundt 400 medlemmer og har tilholdssted på Stemmen, Kalhammaren. Nye kunstgressbaner blir nå lagt på Stemmen og ved Tastahallen.

## Fotball
Tastas seniorlag i fotball holder per 2011 til i 4. divisjon.

### Tabell

## Kjente utøvere
*Egil Fjetland, fotball
*Jan Fjetland, fotball
*Christian Landu Landu, fotball
* Kasper Hansen, fotball

## Eksterne lenker
*
Stephen J. Solarz

**Stephen Joshua Solarz** (1940–2010) var en amerikansk samfunnsviter og demokratisk politiker.

## Liv og virke
### Bakgrunn
Han var av jødisk slekt. Han hadde bachelorgrad fra Brandeis University fra 1962 og mastergrad i offentlig rett og administrasjon fra Columbia University fra 1967. Solarz underviste i statsvitenskap ved Brooklyn College 1967–1968.

### Politisk virke
I 1966 var han kampanjeleder for en antikrigsdemonstrasjon, og han brukte denne erfaringen da han stilte som kandidat til New Yorks delstatsforsamling i 1968, hvor han var innvalgt som representant fra det 45. distrikt 1969–1974. Solarz var valgt til Representantenes hus fra New Yorks 13. distrikt 1975–1993, og her jobbet han hovedsakelig med utenrikspolitikk, særlig som leder for komiteen for Asia- og Oseania-spørsmål. 

I 1980 ble han den første amerikanske utsendingen som besøkte Nord-Korea siden slutten av Koreakrigen, og den første til å møte Kim Il-sung. Solarz jobbet også mye med Filippinene; han forsøkte å presse president Ronald Reagan til å ta avstand fra Ferdinand E. Marcos' regime, og han samarbeidet tett med senere president Corazón Aquino, enke etter Benigno S. Aquino. 

I perioden 1982–1986 møtte Solarz den irakiske presidenten Saddam Hussein, og som leder for en gruppe nykonservative i 1998 oppfordret han president Bill Clinton til å styrte ham. Han var forøvrig kritisk til Reagans utstasjonering av tropper i Libanon under den libanesiske borgerkrigen i 1982 og tilhenger av Gulf War Authorization Act vedtatt under George H.W. Bush' presidentskap. Etter en grenseendring som følge av folketellingen i 1990, tapte Solarz gjenvalg til Representantenes hus i 1992.

Solarz var styreformann i Central Asian-American Enterprise Fund (CAAEF) 1993–1998. I 1994 var han blant de fremste kandidatene til å ta over som USAs ambassadør i India, men han ble av flere årsaker tvunget til å trekke seg. Fra 1994 var han aktiv i National Democratic Institute for International Affairs, ekspertanalytiker hos analyseselskapet Intellibridge, styremedlem i International Crisis Group og formann i American Committee for Peace in the Caucasus.

Solarz døde av spiserørskreft i 2010, 70 år gammel.

## Fotnoter

## Referanser


## Eksterne lenker
* 
*
Hugh Scanlon

**Hugh Scanlon** (født 26. oktober 1913 i Melbourne, Australia, død 27. januar 2004) var en britisk fagforeningsleder og politiker. 

## Liv og virke
Scanlon ble født i Melbourne i Australia av britiske foreldre, men da moren ble enke da han var to år gammel, flyttet hun tilbake til Storbritannia. Han gikk på skole i Stretford i nærheten av Manchester, men sluttet på skolen i en alder av 11 år for bli lærling i instrumentmaking ved et lokal ingeniørfirma. Her gikk han inn fagforeningen, Amalgamated Engineering Union (AEU). Han arbeidet deretter ved Metropolitan-Vickers tekniske anlegg ved Trafford Park hvor han steg i gradene. I 1937 meldte han seg inn i det britiske kommunistpartiet som følge av hendelsene i den spanske borgerkrigen. Han benyttet seg av sine nettverk og sin dyktighet i organisering til å komme seg opp i fagforeningen og ble distriktsoffiser i 1947.

Han gikk ut av kommunistpartiet i 1954, men fortsatte som en kandidat for «det brede venstre» innenfor fagforeningen, og vant lederskapet i 1968. Scanlon og Jack Jones, leder for transportarbeidernes fagforening, TGWU, ble omtalt i den britiske pressen som «The Terrible Twins», «de forferdelige tvillingene», for deres opposisjon mot både Labour Party og det konservative partiet ettersom begge partiene forsøkte å legge begrensninger på fagforeningenes makt. Labours statsminister Harold Wilson skal en gang berømt ha sagt til Scanlon: «Få dine panservogner ut av min gressplen!»

Da Labour kom tilbake i posisjon i 1974 fungerte Scanlon og Jones som mellommenn og meklere for Labour og kommuniserte Labours krav fram og tilbake til Congress House (fagforeningenes hovedkvarter). De var hoveddrivkraften innenfor fagforeningsbevegelsen for Harold Wilsons politikk *Social Contract* som innførte streng lønnskontroll og begrenset streikeretten. Det kulminerte vinteren 1978-1979, den såkalte *Winter of Discontent*, «misnøyens vinter» som igjen førte til at de konservatives leder Margaret Thatcher ble valgt i 1979.

Scanlon var motstander av Storbritannias medlemskap i EU. Hans politiske overbevisning førte til at han ble svartelistet av det britiske etterretningsvesenet fra 1966 til 1977, noe som ble avdekket flere år senere. I 1977 ble han forhindret fra å bli formann for britiske skipsbyggere ettersom MI5 rådet at han ikke kunne få tilgang til dokumenter som var markert «konfidensielle». To år senere ble han nektet sikkerhetsklarering for å delta i styret for energiselskapet British Gas. Han ble senere utnevnt likevel etter at hans papirer ble gransket.

Han ble ironisk nok, med tanke på hans bakgrunn, opphøyd til overhuset i 1979 og tok da tittelen *Baron Scanlon*, av Davyhulme i grevskapet Stor-Manchester. Han døde januar 2004.

## Referanser


## Eksterne lenker
* 
*  «Lord Scanlon», *The Telegraph* 28. januar 2004
*  TUC Interviews Hugh Scanlon (PDF), *Union History*
Derek Simpson

**Derek Simpson** (født 23. desember 1944 i Sheffield, South Yorkshire i England) er en tidligere generalsekretær i Storbritannias største fagforening for private sektor. 

Simpson sluttet seg til Amalgamated Engineering Union (AEU) da han ble lærling i en alder av femten år. Han ble tillitsvalgt for AEU i 1967. Simpson var medlem av Communist Party of Great Britain (CPGB) frem til dette partiet ble oppløst i 1991. Han sluttet seg så til det britiske Labour Party i 1994. 

Simpson giftet seg med sin Freda i Sheffield i 1967. De ble skilt i 1974, og i 1976 giftet Simpson seg igjen; hans andre kone var Linda Gilliver. De fikk tre barn sammen. Simpson skilte seg deretter fra Linda, og giftet seg så på nytt med sin første kone Freda, som i mellomtiden hadde fått to barn i sitt annet ekteskap.

Simpson er en ivrig sjakkspiller og liker Star Trek.
Interessegruppa for Kvinner med Spiseforstyrrelser (IKS)

**Spiseforstyrrelsesforeningen (SPISFO), tidligere kalt Interessegruppa for Kvinner med Spiseforstyrrelser**, (**IKS**) er en norsk landsomfattende selvhjelpsorganisasjon som ble startet i 1987 av kvinner som selv hadde spiseforstyrrelser. SPISFO er en organisasjon for alle som på en eller annen måte er berørt av spiseforstyrrelser eller som har et anstrengt forhold til mat, kropp og vekt. SPISFO arbeider etter et grunnprinsipp om at de tror på kraften i de kvalitetsfylte, gode og anerkjennende menneskemenneskemøter - at det å snakke sammen har stor betydning for vår psykisk helse. Organisasjonen driver ikke med behandling, men tilbyr ulike lavterskeltilbud som råd- og veiledningssamtaler, temakvelder og diverse selvhjelpstilbud som blant annet samtale- og pårørendegrupper. 

SPISFO driver også i utstrakt grad med kompetansearbeid i ulike fora, som for eksempel skole- og utdanningsinstitusjoner og i ulike helseforetak, og er i tillegg en aktiv politisk aktør for å påvirke til et bedre behandlingstilbud i Norge for de med spiseforstyrrelser og et anstrengt forhold til mat, kropp og vekt og deres pårørende. 

Organisasjonens hovedkontor ligger i Oslo  og det finnes regionslag i Innlandet  og Vestfold og Telemark.  

## Eksterne lenker
* 
* https://www.spisfo.no/
Oilers

**Oilers** har flere betydninger:

*Edmonton Oilers, ishockeyklubb
*Ottestad Idrettslag, ofte kalt *Oilers*
*Stavanger Oilers, ishockeyklubb
*Sandnes Oilers, amerikansk fotballklubb
*Houston Oilers, amerikansk fotballklubb
*Southern District Oilers, amerikansk fotballklubb
Thaya

**Thaya** (tysk), eller **Dyje** (tsjekkisk), er en elv i Sentral-Europa, og en av Moravas sideelver. Den er om lag 234 km lang (målt fra Raabs) og snor seg fra vest til øst i grenseområdet mellom Niederösterreich i Østerrike og Syd-Mähren i Tsjekkia, men følger ikke grensen eksakt. Thaya har sitt utspring fra to mindre elver, *Deutsche Thaya* og *Mährische Thaya* (tsjekkisk *Moravská Dyje*), som møtes i nærheten av Raabs.

Deler av elvedalen er beskyttet i to sammenknyttede nasjonalparker: Podyjí nasjonalpark i Tsjekkia og Thayatal nasjonalpark i Østerrike.

Elva er oppdemmet ved Vranov nad Dyjí og Znojmo, samt i det store Nové Mlýny-reservoaret oppstrøms for Břeclav som har en øvre, midtre og nedre del.

## Byer og landsbyer langs Thaya
* Waidhofen an der Thaya
* Raabs an der Thaya
* Drosendorf
* Vranov nad Dyjí
* Hardegg
* Znojmo 
* Laa an der Thaya 
* Lednice 
* Břeclav

## Referanser


## Eksterne lenker
*
Úhlava

**Úhlava** (tysk: *Angel*) er en 108 km lang elv i Tsjekkia, og en av Radbuzas sideelver fra høyre. Den har sitt utspring ca.  moh. på den vestre siden av Pancíř (1214 m) i fjellkjeden Böhmerwald (tsjekkisk: *Šumava*). Úhlava renner mot nordvest og siden nordover gjennom byene og landsbyene Nýrsko, Janovice, Bezděkov, Klatovy, Švihov, Lužany, Preštice og Štěnovice før den munner ut i Radbuza i Plzeň.

En av Úhlavas største sideelver er Chodská Úhlava. Úhlavas nedslagsfelt er på 919 km². Elvens  gjennomsnittlige vannføring ved Štěnovice, 12,9 km før utløpet i Radbuza, er beregnet til 5,78 m³/s.

## Referanser


## Eksterne lenker
*
Christian Killengreen

**Christian Peter Killengreen** (1887&ndash;1958) var en norsk filolog, kjent for sine lærebøker i tysk som utkom i fem opplag i perioden 1922&ndash;1949.

Killengreen tok filologisk embedtseksamen i 1909. Han var deretter overlærer i Kristiansund fra 1912 til 1916, før han i fire år var overlærer og lektor ved Bergens katedralskole. I 1920 flyttet Killengreen til Oslo, der han virket ved Nissens skole, Akers gymnasium og ved Sinsen høyere skole.

Ved siden av å være forfatter av lærebøker var Killengreen også forlagskonsulent og leksikonmedarbeider.

## Utgivelser
* 
* 
* 
* 

## Referanser
Hadzjidimitrovo

**Hadzjidimitrovo** (bulgarsk: Хаджидимитрово) kan sikte til flere steder i Bulgaria:
*Hadzjidimitrovo (Jambol oblast), en landsby i Jambol oblast
*Hadzjidimitrovo (Stara Zagora oblast), en landsby i Stara Zagora oblast
*Hadzjidimitrovo (Veliko Tarnovo oblast), en landsby i Veliko Tarnovo oblast
Balkanika Music Television

**Balkanika Music Television**, normalt bare kalt **Balkanika** (kyrillisk: Балканика), er en internasjonal, bulgarsk TV-kanal. Balkanika er eid av *[[Fan TV]] Ltd* med hovedkvarter i Sofia, og startet opp sine sendinger i august 2005.

Kanalen er en musikkanal som sender særlig popmusikk fra følgende land i Sydøst-Europa: Albania, Bosnia-Hercegovina, Bulgaria, Hellas, Kroatia, Montenegro, Nord-Makedonia, Romania, Serbia, Slovenia og Tyrkia.

TV-kanalen arrangerer *[[The Balkan Music Awards]]*.

## Eksterne lenker
* balkanika.tv - Balkanika Music Television 
* balkanmusicawards.com - The Balkan Music Awards
Sázava

**Sázava** er en elv i Tsjekkia, og en av Vltavas sideelver fra høyre. Sázava har en lengde på 225 km, og et nedslagsfelt på  km². Sázava har sitt utspring fra høylandet Žďárské vrchy og innsjøen Velké Dářko i Øst-Böhmen og munner ut i Vltava ved Davle sør for Praha.

## Referanser


## Eksterne lenker
*
Weiße Elster

**Weiße Elster** (tsjekkisk: *Bílý Halštrov*) er en elv i Tsjekkia og Tyskland, og en av Saales sideelver fra høyre. Den har sitt utspring lengst vest i Tsjekkia, i nærheten av Aš. Etter noen kilometer krysser elven grensen til Tyskland, hvor den renner gjennom delstatene Sachsen, Thüringen og Sachsen-Anhalt.

Weiße Elster renner gjennom byene Plauen, Greiz, Gera, Zeitz og Leipzig, og munner ut i Saale ved Halle.

Elven er kjent for å være stedet hvor den polske fyrsten/franske marskalken Józef Antoni Poniatowski døde i 1813, under Napoleonskrigene.

## Referanser


## Eksterne lenker
*
Østfold fylkes kulturpris

**Østfold fylkes kulturpris** ble utdelt av Østfold fylkeskommune fra 1973 til 2002. Prisen ble, sammen med noen andre priser, videreført i Østfoldprisen fra 2004.

Prisen skulle «tjene som en inspirasjon for personer eller organisasjoner som driver virksomhet innen en eller flere deler av kultursektoren, og som kan bidra til økt interesse og bredde innen kulturlivet».  Den kunne også gis som en honnør for særlig innsats for kulturlivet i hele eller deler av Østfold. Prisen besto av kr. 25&nbsp;000 samt et innrammet diplom med et grafisk trykk.

## Tidligere mottakere
*1973: Simon Walther Hauge, Rolvsøy (musikk); Kristian Strømshaug, Råde (kulturminnevern) og Herman Hebler, Fredrikstad (billedkunst)
*1974: Nils og Lars Brandstrup, Moss (billedkunst); Erling Borgesen, Sarpsborg (musikk), Ivar Brue, Fredrikstad (lokalhistorie)
*1975: Barnas Hus i Halden ved Anne Kari og Håkon Melberg; Johannes Berg, Askim (lokalhistorie); Anne Rasmussen, Rakkestad (lokalhistorie)
*1976: Rosa Eriksen, Moss (barneteater); Svein Haugse, Rakkestad (lokalhistorie); Birger Madsen, Fredrikstad (teater mm); August Ringmann, Halden (kulturformidling); Svein Skajem, Rolvsøy (kulturminnevern) 
*1977: Ivar Rui Manum, Askim (lokalhistorie); Gudbrand Natrud, Trøgstad (sam/org.arbeid); Johannes Aarefjord, Moss (idrett); Ole Ulsrød, Aremark (kulturminnevern); Jens Grønset, Askim (lokalhistorie)
* 1978: Jens Bugge Olsen, Onsøy (musikk); Leif Th. Johansen, Skjeberg (idrett); Solveig Huneide, Rolvsøy (organisasjonsarb.); Ivar Filtvedt, Rakkestad (lokalhistorie mm); William Mikalsen, Sarpsborg (lokalhistorie mm)
*1979: Fredrikstad skiklubb; Erling Johansen, Kråkerøy (arkeologi); Tosenbygda aktivitetsforening, Trøgstad (lokalmiljø); Borge musikkorps; Håkon Haugerud, Eidsberg (lokalhistorie)
*1980: Kritian J. Simensen, Sarpsborg (idrett); Anna Skulberg, Spydeberg (teater/org.arbeid); Alf Fredriksen, Sarpsborg (lokalhistorie) 
*1981: Håkon Madsen, Fredrikstad (musikk); Bjørn Tangen, Aremark (idrett); Johnny Kviserud, Borge (idrett)
*1982: Martha Theodora Hestevold, Råde (lokalhistorie); Aslak Jensen, Hvaler (lokalhistorie); Greåker Musikkorps
*1983 Teater 4, Fredrikstad; Kristian Olsen, Askim (idrett); Marit Orefellen, Rygge (musikk)
* 1984
* 1985  
*1986: Søren Gangfløt, Fredrikstad; Johan Volden, Eidsberg; Gleng bokkafé, Sarpsborg
*1987: Vigdis Djupang og Svein Erik Gundersen, Fredrikstad; Johan Hammond Rosbach, Sarpsborg; Blanda Drops, Askim
*1988: Leif Østby
* 1989: Erik Hageler
* 1990: Nils Hetmann, Fredrikstad  
* 1991: Kirsti Eline Torhaug, Spydeberg
*1992: Knut Roen, Sarpsborg 
* 1993: Frank Kiel Jacobsen 
* 1994: June Rustad, Sarpsborg
* 1995: Gunnar Steinsli, Råde
* 1996: Jan H. Arntzen, Vesterøy
*1997: Egil «Drillo» Olsen
*1998: Kristin Lyhmann
* 1999: Gleng musikkforum, Sarpsborg
* 2000: Kai Robert Johansen, Sarpsborg
*2001: Ivar Roset, Sarpsborg
*2002 Haldenvassdragets Kanalmuseum
Slaget ved Badajoz

I **slaget ved Badajoz** beleiret en anglo-portugisisk armé under jarllen av Wellington (seinere hertugen av Wellington) den spanske byen Badajoz og tvang til slutt den franske garnisonen å kapitulere. Beleiringen var en av de blodigste under Napoleonskrigene og ble regnet av britene som en kostbar seier. Cirka 3&nbsp;000 briter og portugisere var blitt drept i de harde stridene da beleiringen gikk mot slutten.
Henkel

**Henkel** er et globalt selskap med varemerker som Schwarzkopf, Clynol, Loctite og Pattex. Henkel har virksomhet på tre forretningsområder: husholdningsprodukter, kosmetikk- og hygieneprodukter samt lim, tetningsmasse og overflatebehandling. Henkel har over 48 000 medarbeidere og er et "Fortune 500"-selskap. I 2010 hadde Henkel-konsernet en omsetning på 15.092 milliarder euro og et overskudd på 1.862 milliarder euro. Henkel har virksomhet i 125 land og er notert på Frankfurt am Main-børsen.
## Referanser


## Eksterne lenker
*
Eduard de Boer

**Eduard de Boer** (født 24. juli 1957 i Sneek i Friesland) er en nederlandsk komponist, klaverspiller og musikkpedagog. Eduard de Boer er også kjent under pseudonymet **Alexander Comitas**.

## Utvalgte verker
* Dawn (1983) – for kor
* *Ballade* (1995), op. 41 nr. 1 – for piano
* *Concert* nr. 1 i D (1996) – for fiolin og orkester
* *Ariel* (2008) – for altsaksofon og piano
* *Vita Aeterna Variations* - pliktnummer EM for brass band 2012

## Referanser


## Eksterne lenker
* comitas.org Hjemmeside
Lincoln Tunnel

Lincoln Tunnel er en veitunnel som går under Hudsonelva fra sørlige Manhattan til New Jersey. Tunnelen består av tre separate tunnelrør, med totalt seks kjørefelt.

Tunnelen er designet av norsk-amerikaneren Ole Singstad, og ble åpnet for trafikk 22. desember 1937.
Plastik EP

***Plastik EP*** er bandet 22s første utgivelse på det britiske plateselskapet Best Before Records, og blir kun utgitt for det britiske publikum. Den offisielle utgivelsesdatoen er satt til 4. juli 2011, men epen ble først solgt i mai under konsertene 22 gjorde under vårturnéen i UK.

EP-en inneholder tre utvalgte låter fra bandets første full-lengder Flux, samt to nye, innspilt spesielt for denne utgivelsen. "Plastik EP" blir britenes forsmak på 22 før Flux blir relansert for det britiske markedet høsten 2011.

## Sporliste
# «Plastik» (3:30)
# «Oxygen» (4:43)
# «Gotodo» (4:24)
# «Mind Vs. Mind» (3:48)
# «Power Is So Yesterday» (6:34)

## Medvirkende
* Magnus Børmark – Gitar, vokal
* Mats Paulsen – Bass, vokal
* Per Kristian Trollvik – Vokal
* Andreas Kjøl Berg – Trommer

## Eksterne lenker
* 
* 22 på Myspace
* Best Before Records
Cliff Slaughter

**Cliff Slaughter** var en britisk trotskist.

Slaughter arbeidet i en kullgruve før han fikk sparken og begynte som foredragsholder og forfatter. Hans mest kjente verk er *Coal is our life* (Kull er vårt liv) som ble skrevet i samarbeid med Norman Dennis og Fernando Henriques. Slaughter var foreleser ved universitetene i Leeds og Bradford. Slaughter sluttet seg til Communist Party of Great Britain (CPGB), men han forlot dette partiet i 1956 etter den sovjetiske invasjonen av Ungarn. Slaughter var også medlem av Workers Revolutionary Party. 

## Referanser
TVInnlandet

**TVInnlandet** (1996–2009) var en reklamefinansiert lokal-TV-stasjon som hadde konsesjon for å sending for lokal- tv i Hedmark og Oppland fylke, med Mjøsregionen som sitt primærområde. TVInnlandet distribuerer i tillegg sine sendinger til Gran, Jevnaker og Lunner, samt Ringerike og Hallingdal, og hadde  potensielle seere fordelt på Hedmark/Oppland (ca.  potensielle seere) og Ringerike/Hallingdal/Hadeland (ca.  potensielle seere).

TVInnlandet ble etablert i desember 1996 og erstattet Tvøstlandet. TVInnlandet hadde sin første sending i januar 1997 og samarbeidet med TVNorge, de sedte også på RiksTV.

Selskapet var et datterselskap av A-pressen, og var en del av Mediehuset Innlandet og Oppland Arbeiderblad. TVInnlandet hadde hovedkontor i Mediehuset Innlandet i Gjøvik, med lokalkontorer i Hamar. Onsdag 15. april 2004 gikk sendingene for første gang fra Gjøvik.

TVInnlandet opplevde for tiden en meget positiv utvikling i både seer- og annonsemarkedet, og hadde nå snaue  seere pr uke, og ca.  seere pr dag.

## Program
De sedte fra kl. 17.30 til 24.00 hver dag på RiksTV.

TVInnlandets sending gjennom uka var:

* Mandag &mdash; Lokale nyheter – Reisemagasinet "Fri" – Været – Konkurranse
* Tirsdag &mdash; Lokale nyheter – "InnlandsTrim" – Været – Konkurranse
* Onsdag &mdash; Lokale nyheter – "Kampen om Østlandet" – Været – Konkurranse
* Torsdag &mdash; Lokale nyheter – "Mot Helg"– Været – Konkurranse
* Fredag &mdash; Lokale nyheter – Fotballmagasinet "Før Kampen" – Været – Konkurranse
* Lørdag &mdash; Et gjensyn med noen av ukas magasiner
* Søndag &mdash; Vi tar et dykk i arkivet og ser på hva som skjedde i Innlandet for 10 år siden.

Det ble ofte laget andre programmer med fokus på innlandet, sendt nyheter, sport og kulturnyheter fra lokalsamfunnet hver ukedag. De sendte også ishockey-sendinger fra Nordlyshallen på 1990-tallet. Det fungerte slik at de sendte 1. og 2. periode i opptak, og 3. periode i sin helhet.

## Eksterne lenker
* http://www.mediebedriftene.no/index.asp?id=70037
* http://www.oa.no/nyheter/article4292580.ece
* siste sending
Mittag

**Mittag** er etternavnet til blant annet disse personene:

* Anja Mittag
* Gösta Mittag-Leffler
* Günter Mittag
Sue Slipman

**Sue Slipman** var president for National Union of Students of the United Kingdom mellom 1977 og 1978. 

Slipman var den yngste av tre søstre fra den jødisk familie i den britiske arbeidsklassen og Slipman ble utdannet ved University of Wales før hun tok lærer-utdannelsen ved University of London. Slipman har også skrevet en rekke bøker som tok sikte på å forbedre situasjonen for kvinner og enslige foreldre i samfunnet. I 1994 ble Slipman tildelt et æres-doktorgrad fra Oxford Brookes University. Hun var medlem av Communist Party of Great Britain (CPGB) og hun ble tildelt utmerkelsen Order of the British Empire.

## Referanser
Little Minnesota (elv)

**Little Minnesota** er en tilløpselv til elven Minnesota i det nordøstlige Sør-Dakota og vestlige Minnesota i USA. Via elven Minnesota er Little Minnesota en del av Mississippi-vassdraget.

## Elvens løp
Little Minnesota springer ut fra Coteau des Prairies i Marshall County (Sør-Dakota), Sør-Dakota i nærheten av byen Veblen, og renner hovedsakelig i sørøstlig retning gjennom Roberts County, hvor den tar med seg to sideelver, *Standfast Creek* og Jorgenson River. I nærheten av delstatsgrensen mot Minnesota passerer elven med en avstand på ca en km Lake Traverse, som er en del av vassdraget tilknyttet Hudsonbukta. Elven går inn i Minnesota gjennom byen Browns Valley, og munner ut i Big Stone Lake, som dreneres av elven Minnesota. Området mellom Lake Traverse og Big Stone Lake er kjent som Traverse Gap (*Traverse-kløften*), og ble dannet av Glacial River Warren, som drenerte Lake Agassiz (den tidligere sjøbunnen er nå kjent som Red River Valley) mot slutten av siste istid.

## Kilder
* Waters, Thomas F. (1977).  *The Streams and Rivers of Minnesota*.  Minneapolis: University of Minnesota Press.  ISBN 0-8166-0960-8.
Edgell Rickword

**Edgell Rickword** (født 22. oktober 1898 i Colchester i Essex, død 15. mars 1982) var en britisk poet, litteraturkritiker, journalist og litterær redaktør. 

Rickword var en av de ledende kommunistiske intellektuelle som var aktiv på 1930-tallet. Rickword tjenestegjorde som offiser i den britiske hæren under den første verdenskrig og han ble  tildelt medaljen Military Cross. Den 4. januar 1919, utviklet Rickword en sykdom som gjorde at hans venstre øye ble så stygt infiserte at legene lenge trodde det nødvendig å fjerne hele øyet for å hindre at smitte spredte seg til det høyre øyet. Rickword ble uteksaminert fra University of Oxford i 1919. Rickword ble medlem av Communist Party of Great Britain i 1934 og han ble stadig mer aktivt i diverse politisk arbeid i løpet av den spanske borgerkrigen på 1930-tallet samtidig som han fortsatte å skrive poesi.

## Referanser
William Rust

**William Rust** (født 24. april 1903 i Camberwell, Southwark i England, død 3. februar 1949) var en britisk avis-redaktør og kommunistisk aktivist. 

Rust arbeidet ved Hulton's Press Agency, før han begynte ved den kommunistiske avisen, og han sluttet seg til Communist Party of Great Britain (CPGB) kort tid etter grunnleggelsen av dette partiet, og i 1923 ble Rust valgt til representant for det kommunistiske ungdomsforbundet. I 1925 var Rust en av tolv medlemmer av det britiske kommunistpartiet som ble dømt ved Old Bailey under Oppfordring til Mutiny Act fra 1797, og han fikk tolv måneder fengsel.

## Referanser
Åsane Allianseidrettslag

**Åsane Allianseidrettslag** (stiftet 4. november 1971 som *Åsane Idrettslag*) og omorganisert til allianseidrettslag i 1997. Åsane Allianseidrettslag er et idrettslag fra bydelen Åsane i Bergen.  Åsane Allianse Idrettslag består av 8 lag med tils. Ca. 2000 aktive utøvere innen  fotball, håndball, amerikansk fotball, Cheerleading turn og allidrett.  Lagene er egne juridiske enheter. Medlemmene i lagene er også medlem i Allianseidrettslaget. Allianseidrettslaget har driftsansvaret for baner, Åsanehallen og klubbhuset. Alliansen tar initiativ til oppgaver som skal koordineres mellom lagene, representerer lagene i idrettspolitiske saker og koordinerer miljø- og kulturtiltak i idrettslagets nedslagsfelt.

## Fotball

A-laget og andrelaget til Åsane er skilt ut i Åsane Fotball. A-laget spiller i 2011 i 2. divisjon, mens andrelaget spiller i 3. divisjon.

Åsane har også et breddelag, kalt *Åsane Fotball Gutter*, som ligger i 6. divisjon og administreres av idrettslaget.

Damelaget til Åsane er skilt ut i Åsane fotball damer med egen ledelse. A-laget spiller i 2026 i 1 divisjon.

## Amerikansk Fotball og Cheerleading
Åsane Seahawks
Klubben ble startet 10. mars 1998 av Jon Torstein Bakken. Åsane amerikansk fotball og cheerleadingklubb, også kjent som **Åsane Seahawks**, er et idrettslag som tilbyr utradisjonellidrett. Cheerleading delen er et av de beste i Norge 

## Eksterne lenker
*
William Mellor

**William Mellor** (1888–1942) var en britisk journalist og redaktør som tilhørte den politiske venstresiden.

Mellor ble ansatt i den britiske avisen Daily Herald i 1913 som en journalist og han ble fengslet under den første verdenskrig som en militærnekter, og Mellor begynte deretter i Daily Herald igjen etter løslatelsen fra fengsel. Mellor var en av grunnleggerne av Communist Party of Great Britain (CPGB), men han trakk seg hans posisjon i kommunistpartiet i 1924.

## Referanser
Whetstone (elv)

**Whetstone** er en av elven Minnesotas sideelver. Den er 55&nbsp;km lang og renner gjennom det nordøstlige Sør-Dakota, og et kort stykke inn i Minnesota, i USA. Via Minnesota er den en del av Mississippi-vassdraget.

## Elvens løp
Elven springer ut fra Coteau des Prairies i nærheten av småbyen Marvin i Sør-Dakota, og renner hovedsakelig østover, gjennom det nordlige Grant County forbi Big Stone City. Whetstone munner ut i Minnesota ved Ortonville om lag 0,4&nbsp;km etter den har passert delstatsgrensen, og like under Minnesotas utløp fra Big Stone Lake.

Oppstrøms for Big Stone City samler elven med seg to sideelver, **North Fork Whetstone** og **South Fork Whetstone**, som begge springer ut fra Coteau des Prairies. Den nordlige av disse renner sørvest fra Roberts County og i nærheten av Wilmot. Den sørlige sideelven renner vest i Grant County og gjennom Milbank.

## Kilder
*Columbia Gazetteer of North America entry
*DeLorme (1994).  *Minnesota Atlas & Gazetteer*.  Yarmouth, Maine: DeLorme.  ISBN 0-89933-222-6.
*DeLorme (2001).  *South Dakota Atlas & Gazetteer*.  Yarmouth, Maine: DeLorme.  ISBN 0-89933-330-3.
*Geographic Names Information System entries for Whetstone River, North Fork Whetstone River, South Fork Whetstone River, retrieved 6 February 2006
MS «MSC Armonia»

**MS «MSC Armonia»** er et cruiseskip fra rederiet MSC Cruises. Skipet ble bygget i 2001 og har vært i eie av rederiet siden 2004. Skipet er ett av to søsterskip, hvor det andre er «MSC Sinfonia». Disse to skipene er de minste skipene i rederiet.

## Eksterne lenker
* 
*
Songs (album)

***Songs*** er et samlealbum med Thomas Dybdahl. Albumet ble utgitt den 11. juli 2011.

## Sporliste
# «From Grace» (Thomas Dybdahl), (*[[…that great October sound]]*)
# «A Love Story» (Dybdahl), (*[[One Day You'll Dance for Me, New York City]]*)
# «Cecilia» (Dybdahl), (*[[Stray Dogs]]*)
# «All's Not Lost» (Dybdahl), (*[[…that great October sound]]*)
# «The Great October Sound» (Dybdahl), (*[[…that great October sound]]*)
# «Don't Lose Yourself» (Dybdahl), (*[[One Day You'll Dance for Me, New York City]]*)
# «Pale Green Eyes» (Dybdahl/Per Kristian Ottestad/Edie Kuhnle), (*[[Stray Dogs]]*)
# «B A Part» (Dybdahl), (*[[Science (album)|Science]]*)
# «One Day You'll Dance for Me, New York City» (Dybdahl), (*[[One Day You'll Dance for Me, New York City]]*)
# «Dice» (Dybdahl), (*[[Science (album)|Science]]*)
# «It's Always Been You» (Dybdahl), (*[[One Day You'll Dance for Me, New York City]]*)
# «Something Real» (Dybdahl), (*[[Science (album)|Science]]*)
# «Rain Down on Me» (Dybdahl/Ottestad), (*[[Stray Dogs]]*)
# «Songs» (Dybdahl), (*[[Waiting for That One Clear Moment]]*)
## Medvirkende
### Musikere
* Thomas Dybdahl - sang, gitar, piano, orgel, bass, vibrafon, trommer, synthtrommer, perkusjon, låtskriver, produsent, mixing, tekniker
* Morten J. Olsen - trommer, perkusjon, piano, vibrafon, strykearrangement, tekniker, mixing, produsent 
* Øyvind Jakobsen - trommer, perkusjon, pumpeorgel
* Øyvind Berekvam - munnspill, lapsteel 
* Ådne Sæverud - Hammond-orgel, piano
* Eirik Lye - bass 
* Bertine Zetlitz - vokal 
* Silje Salomonsen - vokal/fiolin
* Nils Erga - fiolin/bratsj
* Arne Skage jr. - slidegitar, dobro 
* Christer Knutsen - lapsteel 
* John Lilja - kontrabass
* Per Zanussi - kontrabass 
* Frode Gjerstad - tenorsaksofon, bassaksofon, bassklarinett 
* Håvard Rosenberg - programmering 
### Øvrige
* Jørgen Træen - mixing 
* Helik Hadar - mixing
* Larry Klein - mixing, A&R
* Bernie Grundman - mastering
* Scott Hull - mastering  
* Paul Altomari - koordinasjon
* Wendy Life - koordinasjon 
* Tom Arndt - koordinasjon
* Pat Barry - art direction 
* Chris Bigg - grafisk design
Kylie’s Remixes Volume 1

***Kylie's Remixes Volume 1*** er et remixalbum av den australske sangeren Kylie Minogue som ble utgitt i Japan den 16. mars 1989. Det ble senere utgitt i Australia i 1993 og gjenutgitt i 1998. Denne samlingen inkluderer remixer av ni av hennes tidlige hits.

## Sporliste
#«I Should Be So Lucky» (The Bicentennial Remix) – 6:12
#«Got to Be Certain» (The Extra Beat Boys Remix) – 6:52
#«The Loco-Motion» (The Sankie Remix) – 6:36
#«Je Ne Sais Pas Pourquoi» (Moi Non Plus Mix) – 5:55
#«Turn It into Love» (Album Version) – 3:37
#«It's No Secret» (Extended Version) – 5:49
#«Je Ne Sais Pas Pourquoi» (The Revolutionary Mix) – 7:16
#«I Should Be So Lucky» (New Remix) – 5:33
#«Made in Heaven» (Made in England Mix) – 6:19

## Topplisten

## Eksterne lenker
* 
* ''Kylie's Remixes Volume 1'' på Allmusic
Christina’s World

**Christina's World** er et maleri fra 1948, laget av den amerikanske kunstneren Andrew Wyeth. Maleriet er et av de mest kjente amerikanske malerier fra midten av det 20. århundre. Det gjengir en kvinne liggende på bakken på en treløs, brun-oransje eng, idet hun ser opp mot et grått hus i horisonten. En stall og forskjellige andre mindre bygninger er også tatt med på bildet. Denne temperaen er utført i en realistisk stil, er for tiden utstilt på Museum of Modern Art i New York som en del av deres permanente samling.

## Bakgrunn
Kvinnen på maleriet er Christina Olson (1893-1968), som led av polio, som lammet hennes underkropp. Wyeth fikk inspirasjon til maleriet ved at han gjennom vinduet så henne krype over en eng. Wyeth hadde feriebolig i området, og var på vennskapelig fot med Olson, og brukte henne og hennes yngre bror som emner til malerier fra 1940 til 1968. Selv om Olson var inspirasjonen bak, og emnet i bildet, var det ikke hun som sto modell under utarbeidelsen av bildet; det gjorde Wyeths hustru Betsy. Olson var 55 år på det tidspunkt da Wyeth skapte verket.

Huset avbildet er kjent som Olson House, og er beliggende i Cushing, Maine. Det er åpent for offentligheten som en del av Farnsworth Museum-komplekset, og er på National Register of Historic Places, og er blitt restaurert for å ligne dets utseende fra maleriet. I maleriet endret Wyeth huset fra låven, og endret formen på den omkringliggende bakken.

## Referanser
Andrew Wyeth

**Andrew Wyeth**, født 12. juli 1917, død 16. januar 2009, var en bildekunstner og realistisk maler fra USA. Han var en av de mest kjente amerikanske kunstnerne på midten av 1900-tallet.

I sin kunst skildret Wyeth ofte landet og folket rundt seg, bådde i hjembyen Chadds Ford i Pennsylvania, og ved sommerhuset Cushing i Maine. Et av de mest kjente amerikanske verk fra 1900-tallet, er hans maleri *[[Christina's World]]*, som er utstilt på Museum of Modern Art i New York.

## Referanser


## Eksterne lenker
*
M/TR Njordforliset

***M/TR Njordforliset*** er et musikkalbum med The Beatniks, utgitt i 1993.

## Sporliste

# «Cavatina» (Stanley Myers)
# «The Young Ones» (Sid Tepper/Roy C. Bennett)
# «Imagine/Woman» (John Lennon)
# «Don't Be Cruel» (Otis Blackwell/Elvis Presley)
# «Find Me a Golden Street» (Norman Petty)
# «The Stroll» (Clyde Otis/Nancy Lee)
# «Thanks Mr. Marvin» (Svein Finjarn)
# «The Wanderer» (Ernie Maresca)
# «Sealed with a Kiss» (Gary Geld/Peter Udell)
# «This Ole House» (Stuart Hamblen)
# «Theme from Young Lovers» (Bruce Welch)
# «Time Is Tight» (Booker T. Jones)
# «Bred dina vida vingar»

## Medvirkende
### The Beatniks
* Svein Finjarn - gitar
* Per Bakkelund - trommer
* Carsten Deberitz - bass
* Ivar Hovden - saksofon 
* Øystein Vetle Martinsen - gitar
* Walter Kavli - bass
* Krist Juel - keyboard 
### Øvrige
* Robert - tekniker
* Truls Birkeland - tekniker
* Ketil Strand - tekniker
* Kåre-Rune Mossing - tekniker
* Frode Oldereid - tekniker
* Jens Dreyer - tekniker 
* Rune Berg - fotograf
* Steinar Utvik - fotograf
* Inge Hermansen - fotograf 
## Eksterne lenker
* M/TR Njordforliset
Ragnarock (album)

***Ragnarock*** er debutalbumet til det norske rockebandet Undertakers Circus, utgitt i 1973 på Polydor. Albumet er produsert av Johnny Sareussen. Fotografiene er tatt av Jim Bengston. I 2004 ble albumet remastret og gjenutgitt av Pan Records, med to bonusspor; «Riil køntri music» som ble utgitt som single året før og b-siden «Menuet silikose».

En av sangene på platen var «Nettenes prinsesse», hvor teksten var skrevet av Thor Sigbjørn Greni og musikken av Eigil Berg. Denne sangen dukket også opp åtte år senere på Bergs soloplate Alhambra, som «Queen of the Night», og i 1999 som «Long Distance Man» på albumet Electric Psalmbook med BigBang – med ny tekst skrevet av bandleder Øystein Greni, sønn av Thor Sigbjørn Greni.

## Sporliste
Tekst og musikk av Thor Sigbjørn Greni, unntatt hvor annet står.

#«Ragnarock» (Per Kristian Lindstad) – 3:02
#«Løfte» (Tekst: Rudolf Nilsen – musikk: Greni) – 3:58
#«Nettenes prinsesse» (Tekst: Greni – musikk: Eigil Berg) – 2:44
#«På Stiklestad» – 7:52
#«Nå sitter vi og venter» – 5:11
#«Menuett silikose» – 2:08
#«2007» (Tekst: Greni - musikk: Ivar Hovden) – 4:11
#«Arbeidsløs jul igjen» (Tekst: Nilsen – musikk: Greni) – 2:50
#«Mor Norge» (Lindstad) – 3:20
**Bonusspor på gjenutgivelsen fra 2004**
#«Riil køntri mjusik» (??) – 1:53
#«Menuett silikose» (??) – 4:55

## Personell
### Undertakers Circus
*Thor Sigbjørn Greni – Vokal
*Erik Thoen – Bassgitar
*Per Kristian Lindstad – Gitar
*Øystein Bjørk – Trompet
*Frank Myrseth – Gitar
*Stein Gudmundsen – Vokal, conga
*Johnny Torp – Trombone
*Kjell Kristoffersen – Trompet
*Ivar Hovden – Tenorsaxofon
*Frode Kildal – Trommer
*Wiggo Nilsen – Trombone
### Ytterligere musikere
*Earl Wilson – Conga
*Svein Greni – Fløyte
*Eigil Berg – Piano
*Arild Stav – Altsaxofon

### Produksjon
*Johnny Sareussen – Produsent
*Inge Holst Jacobsen – Lydingeniør
*Peter Wharton – Art director
*Jim Bengston – Fotograf
*Masterhuset – Remastering (på gjenutgivelsen)
*Andreas Leine Jakobsen - Gjenutgivelsesprodusent
*Erik Jansen - Gjenutgivelsesprodusent 
*Christian Obermayer - Remastering 
*Hendrik Pauler - Mastering 
*Thor-Rune Haugen - Albumnotater 
*Peter Bernhardt - Design

## Referanser


## Eksterne lenker
* Albumet på Rockipedia.no
* Albumet på Discogs.com
Brød & Cirkus

***Brød & Cirkus*** er et musikkalbum med Undertakers Circus, utgitt i 1975. 

## Sporliste

# «På huset»
# «Små blå og hvite busser»
# «Glass og stål»
# «Hva vil vi»
# «Et dagbla'»
# «Kom alle sammen»
# «Sang til en stjert»
# «Brød & Cirkus»

## Medvirkende
### Undertakers Cirkus
* Thor Sigbjørn Greni - sang
* Arild Stav - piano, kor, woodwind 
* Tom Danielson - piano, gitar, kor
* Frank Myrseth - gitar, kor
* Erik Thoen - bass, kor
* Frode Kildal - trommer

### Øvrige
(Ufullført)
* Bjørn Røstad - saksofon
* Nils Bjarne Kvam - produsent, tekniker
7. divisjon fotball for menn

: *For pågående sesong, se: [[7. divisjon fotball for menn ]].*

**7. divisjon i fotball for menn** er det åttende nivået i det norske seriesystemet for norsk herrefotball. Divisjonen er fra 2011-sesongen den fjerde øverste ikke-nasjonale i systemet, og det er de forskjellige fotballkretsene som bestemmer antall avdelinger.

Fotballkretsene Agder, Finnmark, Hålogaland, Indre Østland, Nordland, Nordmøre og Romsdal, Sogn og Fjordane, Sunnmøre, Telemark, Troms og Trøndelag har i 2011 ingen avdelinger i 7. divisjon. Mens for Buskerud-, Hordaland-, Rogaland-, og Østfold Fotballkrets er dette i 2011 kretsenes laveste divisjon.

## Avdelinger
### Akershus

### Buskerud

### Hordaland

### Oslo

### Rogaland

### Telemark

### Vestfold

### Østfold

## Eksterne lenker
* Norges Fotballforbund
Charles Rampelberg

**Charles Rampelberg** (født 11. oktober 1909 i Tourcoing, død 18. mars 1982) var en fransk syklist som deltok i de olympiske leker 1932 i Los Angeles.

Rampelberg vant en olympisk bronsemedalje i banesykling under OL 1932 i Los Angeles. Han kom på tredjeplass på 1000 meter tempo Dunc Gray fra Australia og Jacobus van Egmond fra Nederland.

## OL-medaljer
*  1932  Los Angeles - Bronse i sykling, 1000 m tempo  Frankrike

## Referanser


## Eksterne lenker
*
Tresfjord skule

**Tresfjord skule** var en kombinert barne- og ungdomsskole i Vestnes kommune i Møre og Romsdal. På barnetrinnet hadde skolen elever fra Tresfjord og Daugstad, på ungdomstrinnet kom elevene i tillegg fra Vikebukt. I 2011 hadde skolen 105 elever.

Skolens motto var «Vi vil arbeide for å skape eit trygt og stimulerande lærings- og oppvekstmiljø. Målet vårt er at gjennom allsidige aktivitetar og varierte arbeidsmåtar skal elevane trivast og bli motiverte til å lære ved skulen vår».

I november 2019 ble det kjent at kommunen ønsket å nedlegge skolen. Foreldre til barn som sognet til Tresfjord skule søkte om tillatelse til å opprette friskole for å beholde et skoletilbud i bygda Tresfjord. Kommunens folkevalgte avslo søknaden.

## Referanser


## Eksterne lenker
* Skolens nettside
Liste over norske fotballspillere i 1. Bundesliga

**Liste over norske fotballspillere i 1. [[Bundesliga]]** gjennom tidene.

* Jørn Andersen er  tysk statsborger fra 1993.
Oppdatert 1. mars 2021
## Referanser


## Kilder
* Skandinaver med  flest kamper i 1.Bundesliga
Maurice Perrin

**Maurice Perrin** (1911–1992) var en fransk syklist som deltok i de olympiske leker 1932 i Los Angeles.
 
Perrin ble olympisk mester i banesykling under OL 1932 i Los Angeles. Sammen med Louis Chaillot vant han tandem foran Ernest Chambers / Stanley Chambers fra Storbritannia og Willy Gervin / Harald Christensen fra Danmark.

## OL-medaljer
*  1932  Los Angeles - **Gull** i sykling, tandem  Frankrike

## Referanser


## Eksterne lenker
*
Stanley Chambers

**Stanley Chambers** (født 13. september 1910 i London, død august 1991) var en britisk syklist som deltok i de olympiske leker 1932 i Los Angeles.
 
Chambers vant en olympisk sølvmedalje i banesykling under OL 1932 i Los Angeles. Sammen med sin bror  Ernest kom han på andreplass i tandem bak Louis Chaillot  / Maurice Perrin fra Frankrike. Willy Gervin / Harald Christensen fra Danmark kom på tredjeplass.

## OL-medaljer
*  1932  Los Angeles - Sølv i sykling, tandem  Storbritannia

## Referanser


## Eksterne lenker
*
Svend Foyn – Din eneste venn (hørespill)

***Din eneste venn*** er et norsk kriminalhørespill i fire deler som gikk på NRK Radio i 2010. Stykket handler om Tønsberg-advokaten og amatørdetektiven Svend Foyn som blir engasjert i et mulig justismord. Vedkommende det gjelder har nettopp sonet en straff på 20 år for drap og voldtekt som han mener han ikke har begått. Sammen med den døve journalisten Mirjam forsøker han å finne sannheten, men møte store problemer underveis. Rollen som Foyn spilles av Øystein Røger. Regi er ved Harry Guttormsen, mens manus er ved Jan Faller. Stykket er basert på Jan Mehlums kriminalroman med samme navn (2005) og handler om advokaten Svend Foyn. Forfatteren var inspirert av Fritz Moen-saken da han skrev denne romanen.

## Episoder
# *«Utover enhver rimelig tvil»* &ndash; 40:24 minutter
# *«Den som forvolder en annens død»* &ndash; 49:33 minutter
# *«Ingen kan dømmes uten efter lov»* &ndash; 47:07 minutter
# *«Den som berøver en annen friheten»* &ndash; 54:16 minutter
## Medvirkende
* Svend Foyn &ndash; Øystein Røger
* Mirjam Lange &ndash; Ingrid Bolsø Berdal
* Mira &ndash; Helene Marie Lone
* Mørk &ndash; Jørgen Langhelle
* Programleder TV &ndash; Nils Ole Oftebro
* Reporter &ndash; Sarah MacDonald Berge
* Mari &ndash; Elise Dingstad
* Kolberg &ndash; Per Frisch
* Ellers medvirket &ndash; Øystein Kjennerud, Kristin Moksnes, Erki Halvorsen og Evy Finholt.

## Referanser
Bruno Pellizzari

**Bruno Pellizzari** (født 5. november 1907 i Milano, død 22. desember 1991 i Milano) var en italiensk syklist som deltok i de olympiske leker 1932 i Los Angeles.

Pellizzari vant en olympisk bronsemedalje i banesykling under OL 1932 i Los Angeles. Han kom på tredjeplass i spring bak Jacobus van Egmond fra Nederland og Louis Chaillot fra Frankrike.

## OL-medaljer
*  1932  Los Angeles - Bronse i sykling, sprint  Italia

## Eksterne lenker
*
Willy Gervin

**Willy Viggo Gervin** (1903–1951) var en dansk syklist som deltok i de olympiske leker 1932 i Los Angeles.

Gervin vant en olympisk bronsemedalje i banesykling under OL 1932 i Los Angeles. Sammen med Harald Christensen kom han på tredjeplass i tandem bak Louis Chaillot  / Maurice Perrin fra Frankrike og brødrene Ernest og Stanley Chambers fra Storbritannia.

## OL-medaljer
*  1932  Los Angeles - Bronse i sykling, tandem  Danmark

## Referanser


## Eksterne lenker
*